钦定古今图书集成/明伦汇编/闺媛典/第119卷 > 元务光母卢氏
## 钦定古今图书集成/明伦汇编/闺媛典/第119卷 > 元务光母卢氏

按《隋书列女传》：“元务光母者，范阳卢氏女也。少好读
书，造次以礼。盛年寡居，诸子幼弱，家贫不能就学，卢
氏每亲自教授，勖以义方，世以此称之。仁寿末，汉王
谅举兵反，遣将綦良往山东略地，良以务光为记室。
及良败，慈州刺史上官政簿籍务光之家，见卢氏，悦
而逼之。卢氏以死自誓。政为人凶悍，怒甚，以烛烧其”
身，卢氏执志弥固，竟不屈节。